Segédanyagok a 39. számhoz

Készítette: Jordánné Kérész Anna

Ország- város…

*Z.Karvalics László: A Napelemektől a Napistennőkig*

* A cikk olvasása előtt
1. Ország, város… játék

A tanulók csoportokban egy táblázatot készítenek. A füzetet keresztbe fordítva 7 oszlopra osztják. A megadott időn belül mindegyik rubrikába egy, abba a csoportba tartozó szót írnak, amelyikben szerepeljen a Nap szó. A táblázat bővíthető további ötletekkel.

|  |  |  |  |  |  |  |
| --- | --- | --- | --- | --- | --- | --- |
| Ország-zászló | Földrajzi név | Női név | Növény | Állat | Tárgy | Híres ember |
| Japán:Felkelő nap országa | Nap-hegy | Napsugár | napraforgó | naphal | naptej | Napóleon,Napkirály  |

A tulajdon- és köznevek helyesírásának tisztázása

* Bevezető kérdés: Mire használták, használják a nap fényét, hőjét az emberek? (Napóra: időmérés, tűzgyújtás, üvegház melegítése…)
1. Párosítás

A cikk elolvasása után.

Melyik napisten melyik országé lehetett? Próbálják a nevek hangzását figyelve párosítani az isteneket az országokkal!

Megoldás: Heliosz ---------- Görögország

 Ré ---------------- Egyiptom

 Mitra ------------- India

 Vizilopoestli ---- Azték

 Hszi-hó -----------Kína

 Amateraszu Ómikami – Japán

* Húzd alá azt a kettőt, amelyek női istenek voltak!

Ellenőrizzük a szöveg alapján

1. A cikkhez kapcsolódóan: Napfogyatkozás

Nemrég volt látható teljes napfogyatkozás az Amerikai Egyesült Államokban.

Mi a napfogyatkozás oka? (A Hold pontosan a Föld és a Nap közé kerül. Azért tudja a hold kitakarni a Napot, mert ugyan kisebb nála, de közelebb van a Földhöz.

Melyik könyvben, filmben találkoztatok a jelenséggel? ( Pl.: Egy jenki Artúr király udvarában, Fáraó…)

Ezekben az Isten büntetését (világ vége) jelzi a napfogyatkozás.